1. melléklet

|  |  |  |  |  |
| --- | --- | --- | --- | --- |
| **Ügyintéző:** |  |  | **Tárgy:** | Adatkezelési tájékoztató |
|  |  |  |  |  |

**… részére**

**munkakör**

**szervezeti egység**

**Tisztelt …!**

A Közép-dunántúli Vízügyi Igazgatósággal (a továbbiakban: Igazgatóság) 20.. ……. napján létesített közalkalmazotti jogviszonyával összefüggésben történő személyes adatainak kezeléséről a munka törvénykönyvéről szóló 2012. évi I. törvény (a továbbiakban: Mt.) 10. §-ának (2) bekezdése alapján az alábbiak szerint tájékoztatom:

Az Igazgatóság a személyes adatokat a vonatkozó nemzetközi európai uniós és egyéb hazai jogszabályok rendelkezéseinek megfelelően, a személyhez fűződő jogok, különösen az információs önrendelkezési jog tiszteletben tartásával, célhoz kötötten, kizárólag ügyviteli célból kezeli, tarja nyilván, illetőleg az adott jogviszonyból származó kötelezettségek teljesítése céljából adja át adatfeldolgozó számára.

**Az adatkezelés jogalapja:**

A magyar és az európai uniós jogszabályi rendelkezések alapján különböző jogalapok alkalmazhatóak annak érdekében, hogy az adatkezelés jogszerű legyen, amelyek közül a munkahelyi adatkezelések során alapvetően három jogalapról beszélhetünk: a közalkalmazott hozzájárulása, jogszabályi felhatalmazás, illetőleg az Igazgatóság, mint munkáltató jogos érdeke.

**Adatkezelési cél:**

Az Mt. 10. §-ában foglalt rendelkezésnek megfelelően, az Igazgatóság általi – közalkalmazotti jogviszonnyal összefüggő – személyes adatkezelés meghatározott célból történik, személyes adatainak kezelése nélkül a közalkalmazotti jogviszonya létesítése, fenntartása, illetőleg esetleges megszűnése nem lehetséges, megvalósítható, így az adatkezelések a fentiekben meghatározott célok eléréséhez szükséges mértékűek.

**Közalkalmazotti alapnyilvántartás:**

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 83/B §-ának (1) bekezdése alapján az Igazgatóság az állományába tartozó közalkalmazottakról a Kjt. 5. számú mellékletében rögzített adattartalommal közalkalmazotti alapnyilvántartást (a továbbiakban: alapnyilvántartás) vezet. Az alapnyilvántartás vezetése papír alapú dokumentumok őrzésével, illetőleg elektronikus nyilvántartás vezetésével valósul meg. Az elektronikus alapnyilvántartás figyelemmel a Kjt. 83/C §-ának (1) bekezdése alapján más adatrendszerrel nem került összekapcsolásra.

**Betekintési jog:**

Tájékoztatom, hogy a Kjt. 83/D. §-a alapján az alapnyilvántartásba a következők jogosultak betekinteni, illetőleg abból adatot átvenni a rájuk vonatkozó jogszabályban meghatározott feladataik ellátása céljából:

* felettese;
* a minősítést végző vezető;
* munkaügyi, polgári jogi, közigazgatási per kapcsán a bíróság;
* a közalkalmazott ellen indult büntetőeljárásban a nyomozó hatóság, az ügyész és a bíróság;
* a személyzeti, munkaügyi és illetmény-számfejtési feladatokat ellátó szerv e feladattal megbízott munkatársa feladatkörén belül;
* az adóhatóság, a nyugdíjbiztosítási igazgatási szerv és az egészségbiztosítási szerv, az üzemi baleseteket kivizsgáló szerv és a munkavédelmi szerv.

Az Igazgatósággal foglalkoztatási jogviszonyban állók titoktartási nyilatkozatot tesznek, amely hatálya kiterjed a munkavégzés során a jogviszonyban állók tudomására jutott személyes adatok kezelésére is.

**Adattovábbítás**

Tájékoztatom, hogy a Kjt. 83/B §-ának (2) bekezdése alapján a munkáltató megnevezése, a közalkalmazott neve, továbbá a besorolására vonatkozó adat közérdekű adat, így ezeket az adatokat az Ön előzetes tudta és beleegyezése nélkül nyilvánosságra lehet hozni.

Tájékoztatom továbbá, hogy a Kjt. 83/C §-ának (2) bekezdése alapján az alapnyilvántartásból statisztikai célra, személyazonosításra alkalmatlan módon szolgáltatható adat.

Az Mt. 10. §-ának (3) bekezdése alapján a közalkalmazotti jogviszonyból származó kötelezettségek teljesítése céljából az Igazgatóság az Ön személyes adatait adatfeldolgozó számára átadhatja.

Fentiek alapján az Igazgatóság személyes adatait a Magyar Államkincstár Zala Megyei Igazgatóság Illetmény-számfejtési Irodája (8900 Zalaegerszeg, Virág B. utca 5/B.) részére az illetményszámfejtés, illetőleg illetményfizetés, juttatások stb. érdekében továbbadja.

**Az Igazgatóság, mint adatkezelő elérhetősége, képviselője**

név: Közép-dunántúli Vízügyi Igazgatóság

székhely: 8000 Székesfehérvár, Balatoni út 6.

telefonszám: 22/315-370

fax: 22/313-275

e-mail: szekesfehervar@kdtvizig.hu

adószám: 15308407-2-07

alapító okirat száma: A-221/1/2019.

vezetője: Dr. Csonki István igazgató

**Az Igazgatóság adatvédelmi megbízottjának elérhetősége**

adatvédelmi megbízott neve: Dr. Garami László Adrián

elérhetősége: adatvedelem@kdtvizig.hu

telefonszáma: +36 22 315-370 (mellék:14-274)

**Tájékoztatás kérés, jogorvoslati lehetőségek**

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – jogszabályon alapuló adatkezelések kivételével – törlését az adatfelvételénél jelzett módon az Igazgatóság adatvédelmi megbízottja részére. Az érintett jogosult arra, hogy kérésére az adatkezelő korlátozza az adatkezelést, ha a GDPR-ban rögzített vonatkozó feltételek valamelyike teljesül.

Az Igazgatóság elősegíti az érintett GDPR 15-22. cikk szerinti jogainak gyakorlását, így különösen, mint adatkezelő kérelemre tájékoztatást ad:

* az általa kezelt, illetőleg az általa megbízott adatfeldolgozó által feldolgozott adatairól,
* az adatkezelés céljáról, jogalapjáról, időtartamáról,
* az adatfeldolgozó nevéről, címéről és az adatkezeléssel összefüggő tevékenységéről,
* továbbá arról, hogy kik és milyen célból kapják vagy kapták meg az adatokat.

Az Igazgatóság a kérelem benyújtásától számított legrövidebb idő alatt, legfeljebb azonban egy hónapon belül írásban, közérthető formában adja meg a tájékoztatást. Szükség esetén, a kérelem összetettségére és a beérkezett kérelmek számára figyelemmel a fentiekben rögzített határidő további két hónappal meghosszabbítható, ebben az esetben az Igazgatóság a késedelem okainak együttes közlésével a kérelem beérkezésétől számított egy hónapon belül tájékoztatja az érintettet.

Abban az esetben amennyiben, az Igazgatóság az érintett kérelme nyomán intézkedéseket nem tesz, az érintett panaszt nyújthat be az Igazgatóság felügyeletét ellátó szervhez (az Országos Vízügyi Főigazgatóság útján a Belügyminisztériumhoz), a NAIH-hoz, illetőleg élhet bírósági jogorvoslati jogával.

Az Igazgatóság a személyes adatot törli, ha kezelése jogellenes, az érintett azt kéri, az adatkezelés célja megszűnt, vagy az adatok tárolásának jogszabályban, vagy belső szervezetszabályozó eszközben rögzített határideje lejárt, azt bíróság vagy azt a NAIH elrendelte. Az Igazgatóság az érintett adatát nem törölheti, ha az adatkezelést jogszabály rendelte el.

Az Igazgatóság az érintett adatainak jogellenes kezelésével vagy a technikai adatvédelem követelményeinek megszegésével másnak okozott kárt megtéríti. Az adatkezelő mentesül a felelősség alól, ha a kárt az adatkezelés körén kívül eső elháríthatatlan ok idézte elő. Nem téríti meg a kárt annyiban, amennyiben az a károsult szándékos vagy súlyosan gondatlan magatartásából származott.

Panasszal élhet a Nemzeti Adatvédelmi és Információszabadság Hatóságnál (cím: 1055 Budapest,  
Falk Miksa utca 9-11., postacím: 1363 Budapest, Pf.: 9., e-mail: [ugyfelszolgalat@naih.hu](mailto:ugyfelszolgalat@naih.hu), <http://naih.hu>)

Kelt: Székesfehérvár, 20…...

Dr. Csonki István

**igazgató**

**Kapják:**

1. Címzett
2. Igazgatási és Jogi Osztály (személyi anyag része)